วันนี้ได้มาลองกิน ร้านอาหารเปิดใหม่ ในโครงการ นิฮอนมาชิ พอเดินเข้าไป บรรยากาศภายในร้านใช้โทนสีมืดสไตล์โมเดิร์นสมัยใหม่ ที่ร้านจะแบ่งออกเป็น 2 ส่วน ส่วนหนึ่งเป็นคล้ายๆบาร์ ซึ่งค่อนข้างเหม็นบุหรี่ กับอีกส่วนหนึ่งมีแต่โต๊ะไว้สำหรับกินอาหาร ผมเริ่มทยอยสั่งซูชิเป็นคำคำทั้งหมด 10 คำ ผมว่าการเลือกใช้ปลาที่นี่ค่อนข้างดีและสด แต่การหั่นปลาผมให้ 8 เต็ม 10 เพราะเชฟหั่นปลา แล้วดันขาด แล้วมาเสิร์ฟให้กับลูกค้า ซึ่งซูชินั้นการหั่นปลาไม่ควรขาดแหว่งแบบที่ผมได้รับ ที่นี่ไม่ค่อยเหมาะสมกับการมานั่งคุยงานหรือ ประชุมงานเพราะเสียงเพลงค่อนข้างดังคุยกันไม่ค่อยจะรู้เรื่องเท่าไหร่  สิ่งที่ชอบมากๆของร้านนี้ก็คือการตกแต่งร้านที่สวยงามมาก รวมถึงการวาดลวดลายบนเพดานและร้านนี่มีดนตรีสดซึ่งนักร้อง ร้องเพลงเพราะมาก สำหรับเรื่องราคาของมื้อนี้นั้น ตกอยู่ที่ 2400 บาท ซึ่งผมไปกินกัน 4 คน ถือว่า คุ้มครับ